Leikskólinn Skógarland hefur sótt um inngöngu í Samtök heilsuskóla , en þau hafa að markmiði að auka gleði og vellíðan leikskólabarna með áherslu á næringu , hreyfingu og listsköpun í leik og starfi . Á starfsdegi leikskólans , þann 10. september s.l. , var Unnur Stefánsdóttir fengin til að fræða starfsfólk skólans um Samtök Heilsuleikskólanna . En Unnur er hugmyndasmiðurinn á bak við heilsustefnuna . Það er ekki svo fjarlægur draumur að Skógarland verði einn af þessum viðurkenndu heilsuskólum , þar sem skólinn hefur frá upphafi lagt mikla áherslur á hreyfingu og hollt mataræði . Eftir áhugaverða kynningu á heilsustefnunni og verkefnavinnu var ákveðið að Skógarland sækti formlega um inngöngu í Samtök heilsuleikskólanna . Reiknað er með að það taki um sex mánuði að tileinka sér réttu vinnubrögðin og hefja skráningar í Heilsubók barnsins , en bókin fylgir barninu alla leikskólagönguna á Skógarlandi . Heilsubókin hefur verið í stöðugu endurmati og er ný útgáfa væntanleg í nóvember . Góðar fyrirmyndir eru mikilvægar og jákvætt hugarfar gagnvart allri hreyfingu og heilsurækt . Meðal annars þess vegna hófst markviss heilsuefling meðal starfsfólks skólans í haust með skipulögðum gönguferðum tvisvar í viku sem gefist hafa vel . Heilsuefling í skólum byrjaði 1994 sem samstarfsverkefni Heilbrigðisráðuneytisins og Landlæknisembættisins við skóla á öllum skólastigum . Evrópuverkefni heilsuskóla hófst 1999 og lauk 2002 og voru 4 skólar og Heilsugæslan í Kópavogi þátttakendur . Afrakstur Evrópuverkefnisins var viðmið fyrir leik - , grunn - og framhaldsskóla þar sem fram koma markmið heilsueflingar í skólum og þau grundvallarviðmið sem heilsuskólar eiga að starfa út frá . Unnur Stefánsdóttir leikskólastjóri í Heilsuleikskólanum Urðarhóli í Kópavogi hafði frumkvæði að mótun heilsustefnu fyrir leikskóla . Markmið stefnunnar er að auka gleði og vellíðan barnanna með áherslu á næringu , hreyfingu og listsköpun í leik og starfi . Kennarar Urðarhóls gáfu út Heilsubók barnsins og hönnuðu merki heilsuleikskólans . Fáni með heilsumerkinu er sú viðurkenning sem leikskólarnir fá afhentan ásamt viðurkenningarskjali , þegar þeir hafa uppfyllt þau skilyrði sem heilsuleikskóla ber að gera . Merki heilsuleikskólans táknar Heildin samofin þar sem barnið er í miðjunni umvafið áhersluþáttum heilsustefnunnar og leikskólaumhverfinu , sem vinna saman að því að þroska barnið . Síðar tóku fleiri leikskólar upp heilsustefnuna og árið 2006 voru stofnuð Samtök heilsuleikskóla og sendu Sex leikskólar fulltrúa á stofnfundinn og eru það fyrstu skólarnir sem fengu viðurkenningu . Fyrsti aðalfundur Samtakanna var haldinn í Kópavogi 17. mars 2006 og var Unnur Stefánsdóttir kosin fyrsti formaður þeirra . Fyrsta verkefni samtakanna var að endurskoða viðmið heilsuleikskóla sem voru samþykkt á fyrsta aðalfundi samtakanna . Næsta stóra verkefnið var að halda ráðstefnu fyrir allt starfsfólk skólanna 10. október 2008 í Reykjanesbæ . Efni ráðstefnunnar var andleg og líkamleg vellíðun kennara í heilsuleikskólum . Þetta starfsár er verið að endurskoða Heilsubók barnsins , viðmið fyrir heilsuleikskóla og að undirbúa heilsubrautina , sem er sú leið sem skólar fara sem eru að undirbúa sig fyrir heilsustefnuna . Alls hafa 11 leikskólar hlotið viðurkenningu sem Heilsuleikskólar . Þeir eru eftirfarandi :  Urðahóll í Kópavogi árið 1996  Krókur í Grindavík 2003  Garðasel á Akranesi 2004  Heiðarsel í Reykjanesbæ 2004  Suðurvellir í Vogum 2005  Árbær í Árborg 2007  Krógaból á Akureyri 2007  Krakkakot á Hornafirði 2008  Laufás við Þingeyri 2008  Kór í Kópavogi 2008  Fálkaborg í Reykjavík 2009